Diari Oficial de la Generalitat Valenciana


Sumari del DOGV 5867, del 10-10-2008 (2008/11952)

Informació pública del Projecte de Reparcel·lació Forçosa del Sector de Sòl Urbanitzable Residencial - Sud Font de Sant Lluís del PGOU de València.
---------------------------------------------------------------------------------------------------------------------------------------------------

### Dades del document

Número de DOGV
:   5867

Data del DOGV
:   10-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11829


Data del document
:   01-10-2008

Organisme emissor
:   Analyst Invierte 21, SL

Tipus de document
:   Informació Pública

Descriptors 

:   * València
    * pla d'urbanisme
    * empresa privada

Informació pública del Projecte de Reparcel·lació Forçosa del Sector de Sòl Urbanitzable Residencial - Sud Font de Sant Lluís del PGOU de València. [2008/11167]  
En compliment de l'article 169.5 de la Llei Urbanística Valenciana, l'entitat mercantil Analyst Inverte 21, SL, en la seua condició d'agent urbanitzador, ha formulat Projecte de Reparcel·lació Forçosa del Sector de Sòl Urbanitzable Residencial - Sud Font de Sant Lluís del PGOU de València.  
De conformitat amb el que estableix l'article 177 de la Llei Urbanística Valenciana, en relació amb el 416.1 del Reglament d'Ordenació i Gestió Territorial i Urbanística, per mitjà del present anunci se sotmet a informació pública l'esmentat projecte de reparcel·lació forçosa per un termini d'un mes, comptat a partir de l'endemà de la publicació d'aquest anunci en el Diari Oficial de la Comunitat Valenciana.  
Es notifica el sotmetiment a informació pública als titulars de drets afectats pel referit projecte de reparcel·lació, a l'efecte de poder presentar les al·legacions que estimen convenients en el termini esmentat, i a este efecte qualsevol interessat podrà consultar el projecte de reparcel·lació forçosa en la notaria de Manuel Àngel Rueda Pérez i Salvador Alborch Domínguez, ubicada al carrer de Roger de Llúria, núm. 28 de 46391 València, de dilluns a divendres en horari de 10.00 a 14.00 hores. No obstant això, l'agent urbanitzador ha dipositat una còpia del projecte de reparcel·lació en l'Ajuntament de València, avinguda d'Aragó, núm. 35, on, així mateix, es podran presentar les al·legacions que s'estimen oportunes.  
En aplicació de l'article 172.3 de la Llei Urbanística Valenciana, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa serveix la present notificació com a requeriment per a l'aportació de la indicada informació; s'avisa, així mateix, que l'omissió, error o falsedat d'estes declaracions no podran afectar el resultat objectiu de la reparcel·lació. En el cas que s'apreciara dol o negligència greu podrà exigir-se la responsabilitat civil o penal que corresponga.  
Especialment, es requereixen els titulars de béns i drets afectats per la reparcel·lació perquè aporten a l'expedient la documentació necessària per a practicar una adequada valoració de les construccions, instal·lacions, plantacions i, si és el cas, activitats que hagen de ser objecte d'indemnització a càrrec del projecte de reparcel·lació forçosa per ser incompatibles amb el planejament.  
De conformitat amb el que preveu l'article 174.7 de la LUV: «Durant l'exposició al públic de la reparcel·lació, a fi d'evitar el proindivís, els interessats podran efectuar-se requeriments recíprocs entre els proindivisaris d'un mateix solar, per a substituir les quotes de condomini previstes en el projecte amb indemnitzacions en metàl·lic. El requeriment haurà de cursar-se per mitjà d'acta notarial i oferir, simultàniament i alternativament, el pagament o el cobrament de la indemnització en metàl·lic, donant un termini de 10 dies al requerit per a triar si prefereix pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de la referida garantia és condició d'eficàcia dels indicats requeriments. Si un propietari no atén un requeriment degudament formulat s'entendrà que prefereix cobrar i la reparcel·lació s'aprovarà en conseqüència.»  
Per mitjà del present anunci, d'acord amb el que estableix l'article 59.5 de la Llei de Règim Jurídic de les Administracions Públiques i del Procediment Administratiu Comú, es notifica, també, als titulars de béns i drets afectats la identitat dels quals és desconeguda o, tot i ser coneguda, és desconegut el seu domicili o poguera ser erroni; així com respecte de qualssevol altres titulars de béns i drets afectats per l'actuació dels qui s'ignore el lloc de la notificació o el mitjà o bé, intentada la notificació, no s'haguera pogut practicar.  
Llistat de propietaris afectats pel desenvolupament del Programa d'Actuació Integrada del Sector Font de Sant Lluís del PGOU de València:  
  
Relació de propietaris desconeguts o amb domicili desconegut, tot això als efectes de l'article 59.5 de la Llei de Règim Jurídic   
de les Administracions Públiques i del Procediment Administratiu Comú:   
  
València, 1 d'octubre de 2008.- L'apoderat: Jorge Marco Aguilar.  
\* \* \* \* \* \* \* \* \* \* \* \* \* \* \* \* \* \* \* \* \*  
Listado de propietarios afectados por el desarrollo del Programa de Actuación Integrada del Sector Fuente de San Luis del PGOU de Valencia:  
  
Relación de propietarios desconocidos o con domicilio desconocido, todo ello a los efectos del artículo 59.5 de la Ley de Régimen Jurídico   
de las Administraciones Públicas y del Procedimiento Administrativo Común:   
  
Valencia, 1 de octubre de 2008.- El apoderado: Jorge Marco Aguilar.